## Pravilnik o izmjenama i dopunama Pravilnika o provedbi mjera strukturne politike u ribarstvu kroz sufinanciranje troškova kupnje ribolovnih alata, opreme i pogonskih strojeva za obavljanje gospodarskog ribolova na moru u 2012. godini

### NN 82/2012 (20.7.2012.), Pravilnik o izmjenama i dopunama Pravilnika o provedbi mjera strukturne politike u ribarstvu kroz sufinanciranje troškova kupnje ribolovnih alata, opreme i pogonskih strojeva za obavljanje gospodarskog ribolova na moru u 2012. godini

MINISTARSTVO POLJOPRIVREDE

1915

Na temelju članka 17. stavka 4. Zakona o strukturnoj potpori i uređenju tržišta u ribarstvu (»Narodne novine« br. 153/09, 127/10 i 50/12), ministar poljoprivrede donosi

PRAVILNIK

O IZMJENAMA I DOPUNAMA PRAVILNIKA O PROVEDBI MJERA STRUKTURNE POLITIKE U RIBARSTVU KROZ SUFINANCIRANJE TROŠKOVA KUPNJE RIBOLOVNIH ALATA, OPREME I POGONSKIH STROJEVA ZA OBAVLJANJE GOSPODARSKOG RIBOLOVA NA MORU U 2012. GODINI

Članak 1.

U Pravilniku o provedbi mjera strukturne politike u ribarstvu kroz sufinanciranje troškova kupnje ribolovnih alata, opreme i pogonskih strojeva za obavljanje gospodarskog ribolova na moru u 2012. godini (»Narodne novine« br. 76/12), u članku 8. stavku 1. točki c) brojka »100.000« zamjenjuje se sa brojkom »100.000,00«.

Članak 2.

(1) U članku 9. stavak 2. mijenja se i glasi:

»(2) Iznimno od odredbe stavka 1. točke c) ovog članka, plovilo za koje je izdana povlastica i za koje se traži potpora može imati i manje ribolovnih dana u sljedećim slučajevima:

a. ako je podnositelj postao vlasnik/ovlaštenik povlastice za plovilo za koje traži potporu tijekom 2011. ili 2012. godine, plovilo vezano na tu povlasticu mora imati ostvarenih prosječno najmanje pet (5) ribolovnih dana mjesečno od kada je podnositelj postao vlasnik/ovlaštenik povlastice do dana objave Natječaja.

b. ako je u povlasticu upisan samo jedan alat, a čije je korištenje strogo vremenski ograničeno, plovilo upisano u tu povlasticu mora imati ostvarenih prosječno najmanje pet (5) dana mjesečno tijekom razdoblja u kojem je moglo obavljati ribolov tim alatom u 2011./2012. godini (do dana objave Natječaja), sukladno posebnim propisima.

c. u slučaju havarije plovila ili više sile, što podnositelj mora potkrijepiti odgovarajućom dokumentacijom, ukoliko se takav događaj dogodio u 2011. ili 2012. godini, ovisno o periodu za koji se utvrđuje ribolovna aktivnost u smislu stavka 1. točke c) ovog članka ili točaka a) i b) ovog stavka. Ukoliko je dokumentacijom potkrijepljeno najmanje pet (5) uzastopnih dana nemogućnosti obavljanja ribolova uslijed naprijed navedenih događaja tijekom jednog mjeseca, isti će biti priznati kao minimalni mjesečni prosjek ostvarenih ribolovnih dana.«

(2) U članku 9. stavak 3. briše se.

Članak 3.

U članku 14. stavku 5., kategorija »Veći iznos vlastitih uloženih sredstava za ulaganje za koje se traži potpora« mijenja se i glasi:

![](dodatni/422505.jpg)

Članak 4.

Ovaj Pravilnik stupa na snagu danom objave u »Narodnim novinama«.

Klasa: 011-02/12-01/49

Urbroj: 525-13/1081-12-17

Zagreb, 12. srpnja 2012.

Ministar
Tihomir Jakovina, v. r.

82 20.07.2012 Pravilnik o izmjenama i dopunama Pravilnika o provedbi mjera strukturne politike u ribarstvu kroz sufinanciranje troškova kupnje ribolovnih alata, opreme i pogonskih strojeva za obavljanje gospodarskog ribolova na moru u 2012. godini

82 20.07.2012 Pravilnik o izmjenama i dopunama Pravilnika o provedbi mjera strukturne politike u ribarstvu kroz sufinanciranje troškova kupnje ribolovnih alata, opreme i pogonskih strojeva za obavljanje gospodarskog ribolova na moru u 2012. godini

Pravilnik, NN 82/2012-1915